

**Ministerstvo životného prostredia Slovenskej republiky**

ako riadiaci orgán pre Operačný program Kvalita životného prostredia

vyhlasuje

**VÝZVU č. 72**

|  |
| --- |
|  |

**NA PREDKLADANIE ŽIADOSTÍ O POSKYTNUTIE NENÁVRATNÉHO FINANČNÉHO PRÍSPEVKU**

|  |  |
| --- | --- |
| **Zameranie** | **Triedený zber komunálnych odpadov** |
| **Kód výzvy** | **OPKZP-PO1-SC111-2021-72** |
| **Prioritná os** | **1** |
| **Špecifický cieľ** | **1.1.1** |

|  |
| --- |
| * **FORMÁLNE NÁLEŽITOSTI**
 |
| **Operačný program** | Kvalita životného prostredia (ďalej len „OP KŽP“) |
| **Prioritná os** | 1. Udržateľné využívanie prírodných zdrojov prostredníctvom rozvoja environmentálnej infraštruktúry |
| **Investičná priorita** | 1.1 Investovanie do sektora odpadového hospodárstva s cieľom splniť požiadavky environmentálneho acquis Únie a pokryť potreby, ktoré členské štáty špecifikovali v súvislosti s investíciami nad rámec uvedených požiadaviek |
| **Špecifický cieľ** | 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov |
| **Schéma štátnej pomoci** | [***Schéma štátnej pomoci na miestne infraštruktúry v oblasti nakladania s komunálnym HYPERLINK "https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf"i HYPERLINK "https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf" odpadm HYPERLINK "https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf"i HYPERLINK "https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf" pre programové obdobie 2014 – 2020 HYPERLINK "https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf" v znení dodatku č. 1***](https://www.op-kzp.sk/wp-content/uploads/2016/03/Schema-SP-pre-miestne-infrastruktury-v-zneni-D1.pdf) (ďalej len „schéma ŠP“) |
| **Fond** | Kohézny fond |
|  |  |
| **Poskytovateľ**  |
| Názov | Ministerstvo životného prostredia Slovenskej republiky (ďalej aj „riadiaci orgán“ alebo „RO“) |
|  |
| **Dĺžka trvania výzvy na predkladanie žiadostí o poskytnutie nenávratného finančného príspevku (ďalej len „ŽoNFP“)** |
| Typ výzvy | Otvorená  |
| Dátum vyhlásenia | 12. november 2021 |
| Dátum uzavretia | RO uzavrie výzvu na predkladanie ŽoNFP (ďalej len „výzva“) v prípade, ak existuje predpoklad vyčerpania finančných prostriedkov vyčlenených na výzvu alebo na základe rozhodnutia RO z dôvodu nedostatočného dopytu žiadateľov alebo z dôvodu zabezpečenia riadnej implementácie operačného programu. Presný dátum vrátane dôvodu uzavretia výzvy zverejní RO na [www.op-kzp.sk](http://www.op-kzp.sk/).  |
|  |
| **Indikatívna výška finančných prostriedkov vyčlenených na výzvu (zdroje EÚ)**  |
| * Indikatívna výška finančných prostriedkov zo zdrojov EÚ vyčlenených na výzvu je **10 mil. EUR**, ku ktorým je vyčlenená príslušná výška finančných prostriedkov štátneho rozpočtu v súlade so [***Stratégi HYPERLINK "https://www.finance.gov.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/materialy/"ou HYPERLINK "https://www.finance.gov.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/materialy/" financovania E HYPERLINK "https://www.finance.gov.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/materialy/"ŠIF***](https://www.finance.gov.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/materialy/).

Indikatívna výška finančných prostriedkov je (v súlade s § 17 ods. 2 písm. f) zákona o príspevku z EŠIF) formálnou náležitosťou výzvy. RO je v súlade s § 17 ods. 8 zákona o príspevku z EŠIF oprávnený po zverejnení výzvy zmeniť formálne náležitosti výzvy.Prípadná zmena indikatívnej výšky finančných prostriedkov vyčlenených na výzvu, vrátane zdôvodnenia tejto zmeny bude zverejnená na [www.op-kzp.sk](http://www.op-kzp.sk/) v súlade s pravidlami podľa kap. 5 tejto výzvy. Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania ŽoNFP. Aktuálne disponibilná (zostávajúca) indikatívna výška finančných prostriedkov vyčlenených na výzvu je priebežne aktualizovaná na [www.op-kzp.sk](http://www.op-kzp.sk/vyzvy/aktualne-vyzvy/).

|  |
| --- |
| ***Z uvedeného dôvodu odporúčame žiadateľom pravidelne sledovať na*** [***www.op-kzp.sk***](http://www.op-kzp.sk/) ***informácie o aktuálne disponibilnej (zostávajúcej) indikatívnej výške finančných prostriedkov vyčlenených na výzvu.*** |

**RO zverejní informáciu o plánovanom uzavretí výzvy** (na [www.op-kzp.sk](http://www.op-kzp.sk/)) **spolu s dátumom plánovaného uzavretia výzvy a dôvodom uzavretia výzvy, a to najneskôr mesiac pred plánovaným dátumom uzavretia výzvy** |
| **Financovanie projektu**  |
| Financovanie celkových oprávnených výdavkov projektu bude v rámci tejto výzvy realizované v súlade s pravidlami stanovenými v platnej Stratégia financovania EŠIF, a to nasledovne:

|  |  |  |
| --- | --- | --- |
| Žiadateľ | Miera príspevku z OP KŽP v %v rozdelení podľa zdrojov | Miera spolufinancovania zo zdrojov prijímateľa v % |
| Kohézny fond | Štátny rozpočet |
| **Všetci oprávnení žiadatelia v rámci tejto výzvy** | 85 | 10 | 5 |

 |
| **Časový harmonogram konania o ŽoNFP**  |
| Schvaľovanie ŽoNFP prebieha systémom hodnotiacich kôl (alebo aj „posudzovaných časových období“). **Harmonogram hodnotiacich kôl:**

|  |  |  |
| --- | --- | --- |
| **Termín uzavretia hodnotiaceho kola 1** | **Termín uzavretia hodnotiaceho kola 2** | **Termín uzavretia kola n** |
| 17. január 2022 | 15. marec 2022 | v intervale troch mesiacov od termínu uzavretia predchádzajúceho hodnotiaceho kola |

V prípade, ak termín uzavretia hodnotiaceho kola pripadne na deň pracovného pokoja, považuje sa za termín uzavretia hodnotiaceho kola prvý nasledujúci pracovný deň. Žiadateľ je oprávnený predložiť ŽoNFP kedykoľvek počas trvania otvorenej výzvy. Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl.**Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na RO kedykoľvek počas trvania otvorenej výzvy.****S cieľom optimalizovať proces schvaľovania ŽoNFP môže RO počas trvania výzvy aktualizovať termíny uzavretia jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia termínov uzavretia hodnotiacich kôl sa považuje za zmenu formálnych náležitostí výzvy.**Žiadateľ je o výsledku konania o predloženej ŽoNFP informovaný rozhodnutím RO **o schválení ŽoNFP, o neschválení ŽoNFP** alebo rozhodnutím **o zastavení konania o ŽoNFP**.RO vydá rozhodnutia podľa predchádzajúceho odseku do **70 pracovných dní** **od termínu uzavretia hodnotiaceho kola**, v ktorom boli ŽoNFP predložené (príklad priebehu zaraďovania priebežne predkladaných ŽoNFP do príslušných hodnotiacich kôl je uvedený v kapitole 4 *Príručky pre žiadateľa*, ktorá tvorí prílohu č. 2 výzvy. Do lehoty na vydanie rozhodnutia sa nezapočítava doba potrebná na doplnenie ŽoNFP zo strany žiadateľa, ako aj doba potrebná na overenie splnenia podmienky poskytnutia príspevku „*Oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie*“. V prípade nedodržania, resp. predĺženia lehoty na ukončenie konania o ŽoNFP, RO informuje žiadateľov o dôvodoch nedodržania termínu, ako aj o novom predpokladanom termíne prostredníctvom informácie zverejnenej na [www.op-kzp.sk](http://www.op-kzp.sk/), v ITMS2014+, ako aj zaslaním informácie individuálne na kontaktné e-mailové adresy uvedené v ŽoNFP. Pri nedodržaní oznámeného predpokladaného termínu RO opakovane zabezpečí informovanosť žiadateľov za rovnakých podmienok. Podrobnosti o procese schvaľovania ŽoNFP (vrátane plynutia a prerušovania lehôt) sú uvedené v Príručke pre žiadateľa (kap. 4). |
| **Miesto a spôsob predloženia ŽoNFP**  |
| Žiadateľ predkladá **formulár ŽoNFP a všetky prílohy** **prostredníctvom ITMS2014+ a zároveň** predkladá **formulár ŽoNFP** (po jeho odoslaní spolu s prílohami prostredníctvom ITMS2014+) **prostredníctvom e-schránky**. **Do e-schránky zasiela žiadateľ formulár ŽoNFP cez** [**www.slovensko.sk**](http://www.slovensko.sk/) **alebo priamo z prostredia ITMS2014+.****Formulár ŽoNFP vygenerovaný prostredníctvom verejnej časti ITMS2014+ vo formáte .pdf, ktorý žiadateľ zasiela prostredníctvom e-schránky, bude autorizovaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.**V prípade, ak z technických príčin nie je možné predložiť niektorú z príloh ŽoNFP elektronicky prostredníctvom ITMS2014+, žiadateľ predloží túto prílohu **listinne** tak, aby bolo zrejmé, že ide o prílohu formulára ŽoNFP.RO akceptuje listinné predloženie prílohy len z dôvodu technických obmedzení, ktoré súvisia s rozsahom predkladaných príloh ŽoNFP a/alebo zachovaním ich zrozumiteľnosti a presnosti (napríklad rozsiahla projektová a technická dokumentácia alebo dokumentácia vytvorená v osobitných softvéroch ak relevantné), pričom príloha musí byť predložená najneskôr do uzavretia príslušného hodnotiaceho kola, v rámci ktorého je predložená ŽoNFP. ***V prípade, ak žiadateľ predkladá určitú prílohu v listinnej podobe, žiadateľ v časti 7.1 formuláru ŽoNFP identifikuje danú prílohu.***Žiadateľ predkladá listinnú podobu príloh ŽoNFP na adresu:  **Ministerstvo životného prostredia Slovenskej republiky****Sekcia environmentálnych programov a projektov** **Odbor posudzovania projektov****Karloveská 2****841 04 Bratislava**Dokumenty predkladané v listinnej podobe je možné predložiť na vyššie uvedenú adresu jedným z nasledovných spôsobov:* osobne v pracovné dni v čase 8:00 – 11:00 a 12:00 – 15:00,
* doporučenou poštou,
* kuriérskou službou.

Žiadateľ je v zmysle § 19 zákona o príspevku z EŠIF povinný predložiť **ŽoNFP riadne, včas a vo forme určenej RO**. Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej RO, vrátane presného procesného postupu a technicko-organizačných náležitostí pri predkladaní ŽoNFP, ako aj postup pri získavaní prístupu žiadateľa do ITMS2014+, sú bližšie špecifikované v kapitole 2 Príručky pre žiadateľa.Ak vzniknú pochybnosti o predložení ŽoNFP riadne, včas a vo forme určenej RO, RO oznámi tieto pochybnosti žiadateľovi a vyzve ho, aby sa k nim v primeranej lehote vyjadril alebo pochybenia odstránil. **V prípade, ak žiadateľ nepredloží ŽoNFP riadne, včas a v určenej forme v zmysle inštrukcií uvedených v Príručke pre žiadateľa, RO zastaví konanie o ŽoNFP.** |
| **Kontaktné údaje RO a spôsob komunikácie s RO**  |
| Informácie týkajúce sa tejto výzvy je možné získať na [www.op-kzp.sk](http://www.op-kzp.sk/) a zároveň jednou z nasledovných foriem:**Listinnou formou na adrese RO:** *Ministerstvo životného prostredia Slovenskej republiky**Sekcia environmentálnych programov a projektov* *Karloveská 2**841 04 Bratislava***Elektronickou formou na e-mailovej adrese:** vyzvy.opkzp@enviro.gov.sk**Telefonicky na čísle** +421 906 314 282 v nasledujúcich dňoch: **Pondelok, streda, piatok** v čase od 8:00 – 11:00**Utorok, štvrtok** v čase od 12:00 – 15:00.RO zároveň zverejňuje na [www.op-kzp.sk](http://www.op-kzp.sk/obsah-faq/) často kladené otázky žiadateľov všeobecného charakteru, spolu s príslušnými odpoveďami (v kategórii: „Často kladené otázky (FAQ)“).Záväzný charakter majú informácie zverejnené na [www.op-kzp.sk](http://www.op-kzp.sk/), ako aj informácie poskytnuté písomne (v elektronickej alebo listinnej podobe). Informácie poskytnuté telefonicky alebo osobne, nie je možné považovať za záväzné a odvolávať sa na ne. Ďalšie informačné kanály pre poskytovanie doplnkových informácií k výzve, ktoré môže RO využiť, sú najmä: * informačné semináre pre potenciálnych žiadateľov o NFP,
* informačné a propagačné materiály (plagáty, letáky, informačné panely, publikácie, tlačové informácie a pod.),
* tlačové konferencie, prezentácie, informácie v novinách, časopisoch, TV a rozhlase, webových portáloch.

Konkrétne informačné aktivity vo vzťahu k tejto výzve zverejní RO na svojom webovom sídle [www.op-kzp.sk](http://www.op-kzp.sk/). **Upozorňujeme žiadateľov, aby priebežne sledovali** [www.op-kzp.sk](http://www.op-kzp.sk/)**, kde budú v prípade potreby zverejňované aktuálne informácie súvisiace s vyhlásenou výzvou.**Odborné poradenstvo k výzve, ako aj k spracovaniu ŽoNFP poskytujú aj Informačno-poradenské centrá pre EŠIF (ďalej len „IPC“), ktoré majú sídla v jednotlivých samosprávnych krajoch (s výnimkou Bratislavského samosprávneho kraja). Kontaktné údaje na jednotlivé IPC je možné získať na webovom sídle <https://euroinfo.sk/>. |

|  |
| --- |
| * **PODMIENKY POSKYTNUTIA PRÍSPEVKU**
 |
| Podmienky poskytnutia príspevku predstavujú súbor podmienok overovaných RO v procese schvaľovania ŽoNFP (konanie o ŽoNFP podľa § 19 zákona o príspevku z EŠIF), ale aj počas platnosti a účinnosti zmluvy o poskytnutí NFP (ďalej len „zmluva o NFP“), ktoré musí žiadateľ / prijímateľ splniť na to, aby mu bola schválená ŽoNFP a následne prijímateľ (v relevantnom rozsahu), aby mu bol vyplatený príslušný NFP.Podmienky poskytnutia príspevku stanovené vo výzve musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumentoch, na ktoré sa táto výzva odvoláva. RO overuje plnenie podmienok poskytnutia príspevku v konaní o ŽoNFP, sprostredkovateľský orgán (ďalej len „SO“) pred zaslaním návrhu zmluvy o NFP, ako aj počas platnosti a účinnosti zmluvy o NFP, t. j. počas obdobia realizácie a udržateľnosti projektu (týka sa len podmienok poskytnutia príspevku, ktoré majú byť v zmysle Príručky pre prijímateľa splnené aj počas platnosti a účinnosti zmluvy o NFP). Ak RO (v mene, ktorého koná SO) v čase po vydaní rozhodnutia o schválení ŽoNFP do uzavretia zmluvy o NFP zistí, že niektorá z podmienok poskytnutia príspevku, ktorá má byť splnená aj po uzatvorení zmluvy o NFP, nie je splnená, informuje štatutárny orgán RO o potrebe uplatnenia mimoriadneho opravného prostriedku v súlade s § 24 zákona o príspevku z EŠIF. Ak sa počas trvania zmluvného vzťahu medzi RO (v mene ktorého koná SO) a prijímateľom (na základe uzavretej zmluvy o NFP) zistí, že niektorá z podmienok poskytnutia príspevku, ktorá má byť splnená aj po uzavretí zmluvy o NFP, nie je splnená, SO je oprávnený vyvodiť právne dôsledky vo vzťahu k prijímateľovi v súlade s príslušnými ustanoveniami uzavretej zmluvy o NFP. V nasledujúcej tabuľke je uvedené znenie a stručný popis podmienok poskytnutia príspevku. Podrobnejšia špecifikácia jednotlivých podmienok poskytnutia príspevku, ako aj spôsob preukázania ich splnenia a spôsob ich overovania zo strany RO, vrátane presnej špecifikácie požiadaviek na predloženie povinných príloh ŽoNFP sú bližšie definované vPríručke pre žiadateľa. |
| Kategória podmienok poskytnutia príspevku: **OPRÁVNENOSŤ ŽIADATEĽA** |
| P.č. | Znenie podmienky poskytnutia príspevku | Stručný popis podmienky poskytnutia príspevku |
|  | **Právna forma** | V rámci tejto výzvy sú oprávnenými žiadateľmi subjekty zabezpečujúce výkon verejnoprospešných úloh v oblasti nakladania s komunálnymi odpadmi (ďalej aj „KO“) a drobným stavebným odpadom.* **obec** **alebo združenie obcí**
* **príspevková alebo rozpočtová organizácia obce**,
* **právnická osoba oprávnená na podnikanie** podľa § 2 ods. 2 Obchodného zákonníka, ktorá je v 100 % vlastníctve obce/obcí, ktorá je oprávnená na nakladanie s odpadom,
* **nezisková organizácia** poskytujúca všeobecne prospešné služby v oblasti tvorby a ochrany životného prostredia, ktorá je v 100 % vlastníctve obce/obcí;
* **združenie právnických osôb**, ktorého členmi sú výlučne obce, resp. subjekty v 100 % vlastníctve obce/obcí.

Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa, musí byť riadne splnomocnená na výkon predmetných úkonov. |
|  | **Podmienka, že žiadateľ nie je evidovaný v Systéme včasného odhaľovania rizika a vylúčenia ako vylúčená osoba alebo subjekt**  | Žiadateľ nesmie byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt v zmysle článku 135 a nasledujúcich nariadenia o rozpočtových pravidlách. |
|  | **Podmienka, že štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP nemôžu byť právoplatne odsúdení za niektorý z nasledujúcich trestných činov:* niektorý z trestných činov korupcie (§ 328 - § 336 trestného zákona);
* trestný čin poškodzovania finančných záujmov Európskej únie (§ 261- § 263 trestného zákona);
* trestný čin legalizácie príjmu z trestnej činnosti (§ 233 - § 234 trestného zákona);
* trestný čin založenia, zosnovania a podporovania zločineckej skupiny (§ 296 trestného zákona);
* trestný čin machinácie pri verejnom obstarávaní (ďalej len „VO“) a verejnej dražbe (§ 266 až § 268 trestného zákona).
 |
|  | **Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | Voči žiadateľovi nesmie byť vedené konkurzné konanie ani reštrukturalizačné konanie, žiadateľ nesmie byť v konkurze alebo v reštrukturalizácii.Podmienka sa nevzťahuje na subjekty podľa § 2 zákona o konkurze a reštrukturalizácii. |
|  | **Podmienka, že žiadateľ nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo verejnom obstarávaní podľa osobitného predpisu** | Žiadateľovi nemôže byť právoplatne uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo VO podľa zákona o trestnej zodpovednosti právnických osôb.Podmienka sa nevzťahuje na subjekty podľa § 5 ods. 1 zákona o trestnej zodpovednosti právnických osôb.16 |
|  | **Podmienka zákazu vedenia výkonu rozhodnutia voči žiadateľovi** | Voči žiadateľovi nesmie byť vykonávaná exekúcia podľa Exekučného poriadku (s výnimkou exekúcie, ktorej výkon je odložený zložením zábezpeky podľa Exekučného poriadku), ani vedený iný výkon rozhodnutia podľa osobitných predpisov, ktorého predmetom je nútený výkon povinnosti zaplatiť peňažnú sumu, a to v celkovej sume vymáhaného nároku za všetky takto vykonávané exekúcie alebo iné výkony rozhodnutia vyššej ako 1 % NFP požadovaného žiadateľom v podanej ŽoNFP.Voči žiadateľovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoNFP žiadateľa.V prípade, že celková výška vymáhaného nároku za všetky exekúcie alebo iné výkony rozhodnutia presiahla 1 % NFP požadovaného žiadateľom v podanej ŽoNFP, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené. |
|  | **Podmienka, že žiadateľ nie je podnikom v ťažkostiach** | Žiadateľmi nemôžu byť v súlade s čl. 2 ods. 2, písm. e) nariadenia o KF podniky v ťažkostiach „*ako sú vymedzené v právnych predpisoch Únie o štátnej pomoci*“.Bližšie podmienky sú upravené v Príručke pre žiadateľa. |
|  | **Podmienka, že žiadateľ má schválený program rozvoja obce a príslušnú územnoplánovaciu dokumentáciu v súlade s ustanovením § 8 ods. 6 / § 8a ods. 4 zákona o podpore regionálneho rozvoja** | Žiadateľ, ktorým je obec, musí mať schválený program rozvoja obce / spoločný program rozvoja obcí a príslušnú územnoplánovaciu dokumentáciu v súlade s ustanovením § 8 ods. 6 / § 8a ods. 4 zákona o podpore regionálneho rozvoja. |
|  | **Podmienka finančnej spôsobilosti spolufinancovania projektu** | Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené finančné prostriedky minimálne na spolufinancovanie oprávnených výdavkov projektu.Výška a spôsob preukázania spolufinancovania projektu zo strany žiadateľa je bližšie popísaný v Príručke pre žiadateľa. |
| Kategória podmienok poskytnutia príspevku: **OPRÁVNENOSŤ AKTIVÍT REALIZÁCIE PROJEKTU**  |
|  | **Podmienka oprávnenosti aktivít projektu** | Hlavná aktivita projektu musí byť vo vecnom súlade s nasledovným typom oprávnenej aktivity OP KŽP:**B. Príprava na opätovné použitie a zhodnocovanie so zameraním na recykláciu nie nebezpečných odpadov vrátane podpory systémov triedeného zberu komunálnych odpadov a podpory predchádzania vzniku biologicky rozložiteľných komunálnych odpadov,** v rámci špecifického cieľa **1.1.1: Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov.** V rámci uvedeného typu aktivity sa príspevok poskytuje na **triedený zber komunálnych odpadov**, t. j.: * *Výstavba nových alebo rekonštrukcia existujúcich zariadení na zber odpadov / zberných dvorov* za účelom zvýšenia kapacity triedeného zberu KO (primárne na odpady, za ktorých zber a nakladanie s nimi je v súlade so zákonom o odpadoch zodpovedná obec a na ktoré sa nevzťahuje rozšírená zodpovednosť výrobcov podľa zákona o odpadoch a ktorým nie je biologicky rozložiteľný kuchynský odpad a reštauračný odpad od prevádzkovateľa kuchyne).
* *Nákup hnuteľných vecí za účelom zvýšenia kapacity triedeného zberu komunálnych odpadov –* zberné nádoby podľa § 81 ods. 5 zákona o odpadoch, veľkokapacitné kontajnery pre odpady, za nakladanie s ktorými zodpovedá podľa zákona o odpadoch obec a na ktoré sa nevzťahuje rozšírená zodpovednosť výrobcov podľa zákona o odpadoch a ktorým nie je biologicky rozložiteľný kuchynský odpad a reštauračný odpad od prevádzkovateľa kuchyne.
* *Nákup ostatných hnuteľných vecí na podporu triedeného zberu komunálnych odpadov* - zberové vozidlá a iné stroje pre zvoz a nakladanie s odpadmi, za nakladanie s ktorými zodpovedá podľa zákona o odpadoch obec a na ktoré sa nevzťahuje rozšírená zodpovednosť výrobcov podľa zákona o odpadoch a ktorým nie je biologicky rozložiteľný kuchynský odpad a reštauračný odpad od prevádzkovateľa kuchyne (napr. nákladné vozidlá, traktory a vlečky, ťahače, pracovné stroje), zariadenia na mechanickú úpravu (zmenšovanie objemu) vybraných vytriedených zložiek KO, za nakladanie s ktorými zodpovedá podľa zákona o odpadoch obec a na ktoré sa nevzťahuje rozšírená zodpovednosť výrobcov podľa zákona o odpadoch a ktorým nie je biologicky rozložiteľný kuchynský odpad a reštauračný odpad od prevádzkovateľa kuchyne (napr. drvič biologicky rozložiteľného KO).

Žiadateľ nesmie ukončiť fyzickú realizáciu hlavnej aktivity projektu pred predložením ŽoNFP na RO.**Projekty zamerané výlučne na nákup ostatných hnuteľných vecí na podporu triedeného zberu, ktoré samostatne neprispievajú k zvýšeniu kapacity pre triedenie KO, nespĺňajú podmienku poskytnutia príspevku týkajúcu sa oprávnenosti aktivít realizácie projektu.** |
| Kategória podmienok poskytnutia príspevku: **OPRÁVNENOSŤ MIESTA REALIZÁCIE PROJEKTU**  |
|  | **Podmienka, že projekt je realizovaný na oprávnenom území** | Žiadateľ je povinný realizovať projekt na oprávnenom území. Pre túto výzvu je oprávneným územím celé územie Slovenskej republiky.  |
| Kategória podmienok poskytnutia príspevku: **KRITÉRIÁ PRE VÝBER PROJEKTOV**  |
|  | **Podmienky splnenia kritérií pre výber projektov** | Kritériá pre výber projektov pozostávajú z hodnotiacich kritérií a z výberových kritérií. ŽoNFP musí spĺňať hodnotiace kritériá a v prípade, že výška žiadaného NFP v ŽoNFP, ktoré splnili hodnotiace kritériá presahuje alokáciu výzvy, musí ŽoNFP spĺňať aj výberové kritériá. Kritériá pre výber projektov vrátane spôsobu ich aplikácie sú uvedené v dokumente [***Kritériá pre výber projektov OP KŽP***](http://www.op-kzp.sk/wp-content/uploads/2015/07/Kriteria_na_vyber_projektov_OPKZP-verzia-2.1.pdf).**Hodnotiace kritériá** sú aplikované odbornými hodnotiteľmi v procese odborného hodnotenia ŽoNFP. Prostredníctvom hodnotiacich kritérií posudzuje RO kvalitatívnu úroveň projektu predloženého prostredníctvom ŽoNFP.V rámci hodnotiacich kritérií boli zohľadnené aj usmerňujúce zásady výberu projektov definované v OP KŽP. Bližšie informácie sú uvedené v Príručke pre žiadateľa.**Výberové kritériá** aplikuje RO iba v prípade, keď z disponibilnej alokácie určenej na výzvu nie je možné podporiť všetky ŽoNFP, ktoré splnili kritériá odborného hodnotenia. Na základe výberových kritérií RO vyberá ŽoNFP, ktoré sú najvhodnejšie z pohľadu napĺňania stratégie OP. V prípade dostatočnej alokácie výberové kritériá neuplatňujú. |
| Kategória podmienok poskytnutia príspevku: **PODMIENKY POSKYTNUTIA PRÍSPEVKU VYPLÝVAJÚCE Z OSOBITNÝCH PREDPISOV**  |
|  | **Podmienka neporušenia zákazu nelegálneho zamestnávania štátneho príslušníka tretej**  | Žiadateľ nesmie porušiť zákaz nelegálneho zamestnávania štátneho príslušníka tretej krajiny podľa osobitného predpisu za obdobie 4 rokov predchádzajúcich podaniu ŽoNFP. |
|  | **Podmienky týkajúce sa štátnej pomoci a vyplývajúce zo schémy štátnej pomoci**  | **Podmienky týkajúce sa štátnej pomoci pre obec a združenie obcí**Poskytovanie NFP v rámci tejto výzvy prijímateľovi, ktorým je obec alebo združenie obcí, nie je poskytovaním štátnej pomoci. Žiadateľ / prijímateľ berie na vedomie, že realizáciou projektu alebo v dôsledku realizácie projektu nesmie dôjsť k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Ak žiadateľ/prijímateľ uvedené pravidlo poruší, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci.**Podmienky vyplývajúce zo schémy ŠP pre ostatné typy žiadateľov**Poskytnutie NFP prijímateľovi, ktorý nie je obec alebo združenie obcí v rámci tejto výzvy, je poskytnutím štátnej pomoci z OP KŽP, a teda žiadateľ musí spĺňať aj podmienky poskytnutia pomoci vyplývajúce zo [**s HYPERLINK "https://www.justice.gov.sk/PortalApp/ObchodnyVestnik/Formular/FormularDetail.aspx?IdFormular=1417215"chémy HYPERLINK "https://www.justice.gov.sk/PortalApp/ObchodnyVestnik/Formular/FormularDetail.aspx?IdFormular=1417215"ŠP**](https://www.justice.gov.sk/PortalApp/ObchodnyVestnik/Formular/FormularDetail.aspx?IdFormular=1417215)**.**Ak žiadateľ / prijímateľ nedodrží všetky podmienky poskytnutia pomoci vyplývajúce zo schémy ŠP, nesie za svoje konanie plnú právnu zodpovednosť. Žiadateľ / prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci.Bližšie informácie o podmienkach týkajúcich sa štátnej pomoci, resp. podmienok vyplývajúcich zo schémy ŠP, sú uvedené v Príručke pre žiadateľa. |
|  | **Oprávnenosť z hľadiska VO na hlavnú aktivitu projektu** | Žiadateľ je povinný **mať najneskôr ku dňu doplnenia ŽoNFP** (v rámci administratívneho overovania ŽoNFP) **VO na všetky zákazky hlavnej aktivity projektu minimálne v stave vyhlásené s výnimkou**: * podlimitnej zákazky na dodanie tovaru alebo poskytnutie služieb bežne dostupných na trhu, ktorú bude realizovať prostredníctvom elektronického trhoviska,
* zákazky s nízkou hodnotou podľa § 117 zákona o VO,
* zákazky, ktorá podlieha niektorej z výnimiek uvedených v § 1 zákona o VO.

Žiadateľ nie je povinný mať ukončené, resp. ani začaté VO na podporné aktivity projektu. |
| Kategória podmienok poskytnutia príspevku: **ĎALŠIE PODMIENKY POSKYTNUTIA PRÍSPEVKU** |
|  | **Oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie**  | Projekt, ktorý je predmetom ŽoNFP musí byť z hľadiska navrhovanej činnosti v súlade s požiadavkami v oblasti posudzovania vplyvov navrhovanej činnosti podľa zákona o posudzovaní vplyvov. V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti v súlade so zákonom o posudzovaní vplyvov.Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t. j. uvedené platí rovnako aj v prípade zmien v povolení na realizáciu projektu). |
|  | **Oprávnenosť z hľadiska súladu s horizontálnymi princípmi** | Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia. |
|  | **Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu** | **Podmienka vysporiadania majetkovo-právnych vzťahov**Žiadateľ musí preukázať vzťah / právo (vlastnícke alebo iné), na základe ktorého je oprávnený užívať všetky veci, na ktorých má byť projekt realizovaný. Veci (hnuteľné a nehnuteľné), ktoré majú byť zhodnotené z NFP, musia byť vo výlučnom vlastníctve žiadateľa. Veci nadobudnuté a/alebo zhodnotené z NFP musia v zmysle zmluvy o NFP zostať vo výlučnom vlastníctve prijímateľa aj počas obdobia udržateľnosti projektu, t. j. 5 rokov po ukončení realizácie aktivít projektu. **Podmienka mať povolenie na realizáciu aktivít projektu**Žiadateľ je povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie), resp. iným povolením/vyjadrením v súlade s platnou právnou úpravou (napr. ohlásenie drobnej stavby), vrátane príslušnej projektovej dokumentácie (ak relevantné). |
|  | **Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000** | Projekt, ktorý je predmetom ŽoNFP nesmie mať pravdepodobne významný nepriaznivý vplyv na územia sústavy NATURA 2000. |
|  | **Podmienka, že výdavky projektu sú oprávnené** | Výdavky projektu musia byť preukázateľne oprávnené na financovanie z OP KŽP, čo znamená, že sú v súlade s podmienkami oprávnenosti výdavkov podrobne definovanými v dokumente [***Príručka k oprávnenosti výdavkov pre dopytovo orientované projekty*  HYPERLINK "https://www.op-kzp.sk/obsah-dokumenty/prirucka-k-opravnenosti-vydavkov/"OP KŽP**](https://www.op-kzp.sk/obsah-dokumenty/prirucka-k-opravnenosti-vydavkov/) (ďalej len „*Príručka k OV*“) a zároveň sú v súlade s podmienkami upravenými v prílohe č. 4 výzvy - ***Osobitné podmienky oprávnenosti výdavkov***, pri zachovaní podmienok oprávnenosti výdavkov uvedených v schéme ŠP (ak relevantné).V prípadoch, v ktorých sa uplatňuje princíp rozšírenej zodpovednosti výrobcov, bude podpora projektov podmienená jeho dôsledným dodržiavaním s cieľom zamedziť duplicitnému financovaniu výdavkov, t. j. výdavky, ktoré majú podľa zákona o odpadoch znášať výrobcovia, sú neoprávnené na financovanie v rámci projektu.Projekty oprávnené na spolufinancovanie v rámci tejto výzvy sú projektmi, ktoré vytvárajú príjem. V prípade projektov mimo schémy ŠP ide o projekty podľa čl. 61 všeobecného nariadenia, keďže predstavujú investície do infraštruktúry, ktorej používanie je spoplatnené a priamo hradené užívateľmi, resp. užívatelia platia priamo za tovary a/alebo služby zabezpečené v rámci projektu. V prípade projektov podliehajúcim pravidlám schémy ŠP, ide o projekty spadajúce pod čl. 56 GBER. |
|  | **Podmienka zákazu predloženia ŽoNFP s rovnakým predmetom projektu**  | Žiadateľ nie je oprávnený predložiť ŽoNFP v prípade, ak ŽoNFP s rovnakým predmetom projektu už bola schválená v rámci tejto alebo inej výzvy OP KŽP, alebo ak schvaľovanie ŽoNFP s rovnakým predmetom projektu ešte nebolo ukončené právoplatným rozhodnutím o ŽoNFP a stále prebieha konanie o predmetnej ŽoNFP (t. j. uvedené obmedzenie sa týka aj prípadov, kedy voči vydanému rozhodnutiu bolo podané odvolanie v súlade s § 22 zákona o príspevku z EŠIF a rozhodnutie nenadobudlo právoplatnosť). |

|  |
| --- |
| **3. OVEROVANIE PODMIENOK POSKYTNUTIA PRÍSPEVKU A ĎALŠIE INFORMÁCIE K VÝZVE**  |
| **Overovanie podmienok poskytnutia príspevku:**RO v konaní o ŽoNFP overuje splnenie podmienok poskytnutia príspevku v súlade s výzvou a dokumentmi, na ktoré sa výzva odvoláva. Konanie o ŽoNFP začína uložením ŽoNFP do e-schránky RO a prebieha v rámci nasledujúcich základných fáz:* Administratívne overenie;
* Odborné hodnotenie a výber;
* Opravné prostriedky (nepovinná časť konania).

RO je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o ŽoNFP priamo na mieste u žiadateľa. Bližšie informácie o postupe RO v rámci jednotlivých fáz konania sú dostupné v **Príručke pre žiadateľa**, kapitola 4.O ŽoNFP v rámci tejto výzvy môže byť v súlade so zákonom o príspevku z EŠIF rozhodnuté nasledovne:* vydaním rozhodnutia o schválení ŽoNFP,
* vydaním rozhodnutia o neschválení ŽoNFP,
* vydaním rozhodnutia o zastavení konania o ŽoNFP.

**Využitie zásobníka projektov (v súlade s § 21 zákona o príspevku z EŠIF)**V rámci tejto výzvy RO môže využiť tzv. zásobník projektov, t. j. zmeniť právoplatné rozhodnutie o neschválení ŽoNFP a rozhodnúť o schválení ŽoNFP za predpokladu, že budú splnené všetky nasledovné podmienky:* rozhodnutie o neschválení ŽoNFP bolo vydané len z dôvodu nedostatku finančných prostriedkov určených vo výzve a dôvod neschválenia bol explicitne uvedený v rozhodnutí o neschválení ŽoNFP,
* RO disponuje dostatočnými finančnými prostriedkami určenými na zabezpečenie financovania projektu, ktorý je predmetom ŽoNFP,
* žiadateľ preukázateľne spĺňa podmienky poskytnutia príspevku určené vo výzve – overenie podmienok poskytnutia príspevku je predpokladom zmeny rozhodnutia o neschválení ŽoNFP,
* žiadateľ so zmenou rozhodnutia súhlasí – nakoľko od vydania rozhodnutia mohol uplynúť dlhší čas a žiadateľ nemusí mať už záujem na schválení ŽoNFP, je podmienkou zmeny rozhodnutia aj súhlas žiadateľa so zmenou rozhodnutia.

RO je pri rozhodovaní o zmene rozhodnutia o neschválení na rozhodnutie o schválení ŽoNFP viazaný poradím ŽoNFP, ktoré bolo určené na základe aplikácie kritérií pre výber projektov v konaní o ŽoNFP, pričom najprv koná o ŽoNFP, ktorá dosiahla najvyššie umiestnenie spomedzi ŽoNFP, ktoré nebolo možné schváliť z dôvodu nedostatku finančných prostriedkov určených vo výzve. Využitie zásobníka projektov je na výlučnom rozhodnutí RO a aj v prípade uvoľnenia dostatočných finančných prostriedkov nie je RO povinný zmeniť rozhodnutie podľa predchádzajúceho odseku a môže rozhodnúť o využití disponibilných finančných prostriedkov iným spôsobom (napr. vyhlásiť novú výzvu).Aplikácia zásobníka projektov je možná na rozhodnutia o neschválení vydané v rámci niekoľkých ostatných posudzovaných období výzvy. RO postupuje pri aplikácii zásobníka postupne, a to od najstaršieho posudzovaného časového obdobia výzvy, v ktorom došlo k neschváleniu ŽoNFP z dôvodu vyčerpania finančných prostriedkov na výzvu.**Zverejňovanie informácií:**RO zverejní na webovom sídle [www.op-kzp.sk](http://www.op-kzp.sk/projekty/projekty-do-50-mil-e/) najneskôr do 60 pracovných dní od skončenia rozhodovania o ŽoNFP v rámci každého hodnotiaceho kola **zoznam schválených ŽoNFP** a **zoznam neschválených ŽoNFP** v poradí určenom na základe aplikácie kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.Zároveň CKO zverejňuje na svojom webovom sídle údaje o zmluvách o NFP, ktoré nadobudli účinnosť, resp. o právoplatných rozhodnutiach podľa § 16 ods. 2 zákona o príspevku z EŠIF, v rozsahu podľa § 48 ods. 5 zákona o príspevku z EŠIF.Žiadateľ berie na vedomie, že zverejňované informácie, ktoré sú považované za osobné údaje, sú RO a CKO oprávnení zverejniť aj bez osobitného súhlasu žiadateľa v súlade s § 47 zákona o príspevku z EŠIF.**Uzavretie zmluvy o NFP:**Po schválení ŽoNFP zašle SO písomný návrh na uzavretie zmluvy o NFP žiadateľovi:* ktorému rozhodnutie o schválení ŽoNFP nadobudlo právoplatnosť a
* ktorý splnil a zákonné predpoklady pre uzavretie zmluvy o NFP (ak relevantné) a
* ktorý poskytol súčinnosť potrebnú na uzavretie zmluvy o NFP.

Bližšie podrobnosti a procesný postup pri uzatváraní zmluvy o NFP je uvedený v **Príručke pre žiadateľa**, v kapitole 5.**Podmienky poskytnutia príspevku stanovené v tejto výzve sú predmetom overovania v konaní o ŽoNFP** **a musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.****Spôsob financovania**V rámci poskytnutia súčinnosti pri príprave zmluvy o NFP má žiadateľ, ktorého ŽoNFP bola schválená v konaní o ŽoNFP, možnosť zvoliť si jeden z nasledovných spôsobov financovania: predfinancovanie, refundácia alebo kombinácia predfinancovania a refundácie v súlade s platnou Príručkou pre prijímateľa. Forma poskytovaného príspevku: nenávratný finančný príspevok**.** |
|  |
| **4. IDENTIFIKÁCIA SYNERGICKÝCH A KOMPLEMENTÁRNYCH ÚČINKOV**  |
| Neboli identifikované žiadne ďalšie výzvy, resp. podporné programy so synergickým, resp. komplementárnym účinkom. |
|  |
| **5. ZMENA A ZRUŠENIE VÝZVY**  |
| RO je v súlade s § 17 ods. 6 až 10 zákona o príspevku z EŠIF oprávnený výzvu zmeniť alebo zrušiť, a to v prípadoch, kedy nie je možné konať o ŽoNFP predložených na základe pôvodne vyhlásenej výzvy, alebo je zmena výzvy potrebná za účelom jej optimalizácie, resp. vhodnejšieho nastavenia. **Zmena formálnych náležitostí výzvy**RO je oprávnený vykonať **zmeny formálnych náležitostí** výzvy (§ 17 ods. 2 zákona o príspevku z EŠIF). Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, **je RO oprávnený vykonať aj po uzavretí výzvy.** RO v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.**Zmena a zrušenie výzvy (iné než zmeny formálnych náležitostí)**RO je oprávnený výzvu **zmeniť** do vydania prvého rozhodnutia o ŽoNFP posudzovanej v rámci aktuálne posudzovaného časového obdobia. Ide o prvé posudzované časové obdobie (hodnotiace kolo), v rámci ktorého ešte nedošlo k vydaniu ani jedného rozhodnutia o ŽoNFP predložených v rámci tohto obdobia (kola). **RO je oprávnený aplikovať zmeny na skupiny ŽoNFP najskôr od tohto obdobia (kola).** Odchylne od predchádzajúcej vety môže RO stanoviť aj neskorší termín, ku ktorému sa vzťahujú zmeny výzvy (napr. až od nasledujúceho obdobia - kola). Výzvu je RO oprávnený zmeniť s účinnosťou aj na všetky nasledujúce posudzovaného časové obdobia (kolá). RO je oprávnený za vyššie uvedených podmienok zmeniť výzvu aj viackrát.**RO nesmie zmenou výzvy zúžiť podmienku poskytnutia príspevku týkajúcej sa oprávnenosti žiadateľa**.RO **zruší** výzvu, ak z objektívnych dôvodov nie je možné financovať projekty na základe výzvy.V súlade s vyššie uvedeným je RO oprávnený výzvu zmeniť, resp. zrušiť aj po jej uzavretí.**Rozhodnutia o ŽoNFP vydané pred zmenou, resp. zrušením výzvy nie sú zmenou/zrušením výzvy dotknuté.****Úpravy (zmeny), ktoré nie sú zmenou výzvy**V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena **nepredstavuje zmenu výzvy** za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. RO v prípade legislatívnych zmien v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia všeobecne záväzného právneho predpisu. V prípade, ak legislatívne zmeny vyvolajú potrebu zmeny v podmienkach poskytnutia príspevku, RO v nadväznosti na ich posúdenie rozhodne o potrebe zmeny alebo zrušenia výzvy.V prípade zmien spojených s predkladaním ŽoNFP prostredníctvom ITMS2014+ (napr. zmeny v technickom spôsobe vypĺňania jednotlivých častí ŽoNFP) takéto zmeny **nepredstavujú zmenu výzvy** a o relevantných technických postupoch bude RO žiadateľov informovať. V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoNFP alebo iných častí výzvy alebo dokumentov týkajúcich sa výzvy) takéto zmeny **nepredstavujú zmenu výzvy** a o vykonaných opravách/úpravách RO informuje žiadateľov zverejnením na [www.op-kzp.sk](http://www.op-kzp.sk/) (vrátane prípadného zverejnenia dokumentu s odstránenou technickou chybou).**Spôsob vykonania zmeny / zrušenia výzvy**Zmeny formálnych náležitostí a ostatné úpravy, ktoré nepredstavujú zmenu výzvy, sú realizované formou informácie.Zmena výzvy je realizovaná **formou usmernenia k výzve,** ktoré RO zverejňuje na [www.op-kzp.sk](http://www.op-kzp.sk/). Do vykonania zmeny výzvy formou usmernenia sa na výzvu vzťahujú podmienky poskytnutia príspevku a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s posledným zverejneným usmernením k výzve. Zrušenie výzvy je realizované **formou informácie o zrušení výzvy,** ktorú RO zverejňuje na [www.op-kzp.sk](http://www.op-kzp.sk/). **Každé usmernenie k výzve/informácia o zrušení výzvy** jasným spôsobom identifikuje zmeny výzvy vrátane zdôvodnenia ich vykonania, resp. zdôvodnenie zrušenia výzvy, ďalej dokumentáciu výzvy, ktorá je zmenou výzvy dotknutá a ŽoNFP, ktorých sa zmena / zrušenie výzvy týka. RO zverejňuje spolu s usmernením k výzve aj zmenou dotknuté príslušné dokumenty výzvy, v ktorých sú zmeny vykonané formou sledovania zmien.Zmena výzvy, resp. zrušenie výzvy je účinné v súlade s informáciou uvedenou v usmernení k výzve/informácii o zrušení výzvy, najskôr však dňom zverejnenia na [www.op-kzp.sk](http://www.op-kzp.sk/). Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré sa výzva odvoláva a takéto zmeny majú vplyv na zmenu podmienok poskytnutia príspevku.**Postup vo vzťahu k žiadateľovi**RO umožní žiadateľom v primeranej lehote (nie kratšej ako 15 pracovných dní) zmeniť ŽoNFP predložené do termínu zmeny výzvy, o ktorých RO nerozhodol, ak ide o takú zmenu, ktorou môžu byť skôr predložené ŽoNFP dotknuté a zároveň sa zmena výzvy týka aj ŽoNFP, ktoré boli predložené pred vykonaním zmeny. ŽoNFP predložené do dátumu zrušenia výzvy o ktorých RO nerozhodol, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP. Rozhodnutia o ŽoNFP vydané pred zmenou výzvy nie sú zmenou výzvy dotknuté. |

|  |
| --- |
| **6. PRÍLOHY VÝZVY**  |
| 1. | Formulár ŽoNFP vrátane (preddefinovaných) formulárov povinných príloh ŽoNFP  |
| 2. | Príručka pre žiadateľa  |
| 3. | Zoznam povinných merateľných ukazovateľov projektu a iných údajov |
| 4. | Osobitné podmienky oprávnenosti výdavkov  |
| 5. | Informácia pre žiadateľov o NFP, resp. o príspevok |